
Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Aroemeens ( Armaneashti ) is 'n Oos- 
Romaanse taol die gesproke weurt op de 
zuideleke Balkan, in geisoleerde 
enclave. De taol is hendeg verwant aon't 
Roemeens en weurt ouch wel es dialek 
daovaan gezeen. Ze woort in 1997 nog 
door zoe'n 250.000 lui gesproke, 
verspreid euver Griekeland, Albanie, 
Noord-Macedonie, Bulgarije, Servie, 
Roemenie en Turkije. De mieste 
sprekers woene in de ierste twie len. 
Neve Aroemeens en Daco-Roemeens 
(Roemeens wie me dat in Roemenie 
sprik) gief't ouch nog Istro-Roemeens 
(op Istrie, Kroatie) en Megleno- 
Roemeens (in Griekeland en Noord- 
Macedonie; zuug keertsje). 

Romaanse taolenclaves op de zuieleke Balkan. Geel: Aroemeens; 
mauve: Megleno-Roemeens. 


Historie 


Wie alle Romaanse taole geit't Aroemeens trok op't Vulgair Latien. 't Gief vaanajds twie theoriee euver de 
perceizen oersprunk. De ierste theorie postuleert tot de taol min of mie in situ is oontstande, bij groppe 
Illyriers die't Latien euvernaome. Dat zouw beteikene tot de Vulgair Latiense taolvariatie op de Balkan 
hendeg klein waor; aanders zouw de taol neet zoevaol op Roemeens liekene. 'n Aander theorie is tot't 
Aroemeens oontstande is oet de Roemeensen diaspora; tot Romaans sprekende Daciers in de vreug 
middeliewe op Byzantijns groondgebied zien goon woene. Roemeens sprekende lui op de Balkan weure 
Vlache geneump, 'nen term dee met Waals en Welsh verwant is. 




























Sinds zien oontstoon is de taol sterk met't Grieks in contak gewees, dewijl't Roemeens vaol mie door de 
Slavische taole is gevormp. Vaol versjelle tosse de twie taole laote ziech hei-oet verklaore. Oondaanks de 
kortbijheid vaan groeter taole (neve Grieks ouch de Slavische taole, Albanees en Turks) heet de taol ziech in 
de Byzantijnsen en Osmaansen tied good kinne hawwe. Zoe waor't de volkstaol vaan Moscopoli (allewijl 
Voskopoje in Albanie), wat in de vreugmodernen tied 'n belaankrieke stad waor. 

Met de opkoms vaan't nationalisme woort de status vaan de taol evels oonzeker. Sprekers gonge ziech es 
Grieke zien (of, wienie ze moslim waore, es Turke) en hechde wieneg belaank mie aon hun taol. De 
Roemene lagte ouch hunne claim op de sprekers en booje de Aroemene zelfs 't rech op trokkier aon. 
Rillatief wieneg lui maakde dao gebruuk vaan, meh sommege emigreerde wel. In de diverse enclaves in 
Noord-Griekeland geit de taol intosse hel achteroet. 't Aroemeens geneet allein beperkde erkinning in 
Macedonia. 

Kinmerke 


't Aroemeens versjelt op diverse punte vaan't Roemeens. 't Opvallendste versjel is tot't Aroemeens vaol mie 
Griekse waord heet en't Roemeens mie Slavische. Aroemeense varieteite in Noord-Macedonie en Bulgarije 
hobbe ouch wel Slavische waord, meh die zien vaan vaol lateren datum. De vaolheid aon Griekse waord 
heet ouch gemaak tot't Aroemeens klaanke heet die in't Roemeens oonbekind zien, wie /0, 6, x, y/. Zjus 
wie de mieste taole op de Balkan kint 't Aroemeens gein infinitieve, dewijl 't Roemeens die wel heet 
gehawwe. De ierste persoen inkelvoud indeg gemeinelek op -u, dewijl deen oetgaank in 't Roemeens 
verdwene is (Aroemeens cantu, Roemeens cant 'iech zing'). 

Dialekte 


't Aroemeens kint drei hoofdialekte: Farsharot (veural in Albanie en in de Griekse weskosregio), Pindisch 
(in de regio Pindos, veural op Grieks groondgebeed) en Gramustisch (in't noordooste, neet in de leste plaots 
Noord-Macedonie en Bulgarije). 't Trekke vaan de perceis grenze is lesteg. De sprekers verstoon ziech 
oonderein zoonder vaol probleme. 


Spelling 


't Aroemeens weurt gemeinelek in't Latiens sjrif gesjreve. Incidenteel weurt't Grieks sjrif gebruuk. 

